EkBass/fiwiki-20250220-pages-articles huggingface dataset:
Hadar (Syyria)

Hadar () on kylä Syyrian Kuneitran maakunnassa lähellä Golanin kukkuloita. Sen asukasluku vuonna 2004 oli 4 819 ja sen asukkaat ovat pääasiassa druuseja. ==Maantiede== Hadar sijaitsee Etelä-Syyriassa Kuneitran maakunnan Kuneitran piirikunnassa. Lähellä sijaitsevat Israelin miehittämät Golanin kukkulat. ==Historia== Vuosina 1895–1896 Golanin kukkuloilla käytiin yhteenottoja druusien ja Osmanien valtakunnan keskushallinnon välillä. Yhtenottoihin liittyivät taistelut Golanin eri väestöryhmien välillä. Tšerkessit ja beduiinit iskivät Hadariin druusien tehdessä vastaiskuja heidän kyliinsä. Israel miehitti Golanin kukkulat kylän lähellä kuuden päivän sodan seurauksena vuonna 1967. Monilla paikallisilla on perheenjäseniä, jotka jäivät uuden rajan taakse. Syyrian sisällissodan aikana kylää hallitsivat presidentti Bašar al- Assadille uskolliset joukot. Kylän liepeillä käytiin yhteenottoja Syyrian kapinallisten kanssa, joissa kuoli myös paikallisia. Israelin puolella asuvat druusit ehdottivat Israelin sekaantumista taisteluihin Syyrian puolen druusien suojelemiseksi ja usein erityisesti esillä oli Hadarin tilanne. Bašar al- Assadin hallinto romahti joulukuussa 2024 ja tässä yhteydessä Israelin asevoimat etenivät Golanin kukkuloilta miehittäen myös Hadarin. Joukko druuseja pyysi Hadarissa joulukuussa järjestetyssä kokouksessa Israelia miehittämään kylän Golanin tapaan, monien heistä peläten valtaan nousseita islamisteja. Toisaalta paikallinen hengellinen johtaja kommentoi Hadarin druusien "kuuluvan Syyriaan" ja poikkeavien mielipiteiden olevan perusteettomia. ==Väestö== Hadarin asukasluku oli Syyrian vuoden 2004 väestönlaskennan mukaan 4 819. Asukkaiden valtaosa on druuseja. ==lähteet== Luokka:Syyrian kaupungit Luokka:Al-Qunaytran maakunta
Chiacchio

Chiacchio on muun muassa seuraavien henkilöiden sukunimi: * Umberto Chiacchio (1930–2001), italialainen poliitikko * Matías Chiacchio (s. 1988), argentiinalainen jalkapalloilija
Miloš Nykodým

Miloš Nykodým (s. 1990 Brno, Tšekki) on tšekkiläinen suunnistaja. Nykodýmin paras saavutus saavutus MM-kilpailuissa henkilökohtaisilla matkoilla on pitkän matkan kahdeksas sija Doksyn MM-kilpailuissa 2021. EM-kilpailuissa hänen paras saavutuksensa henkilökohtaisilla matkoilla on pitkän matkan seitsemäs sija Tessinin EM-kilpailuista vuodelta 2018. Suunnistuksen maailmancupista hänellä on yksi osakilpailuvoitto Prahan sprintistä vuodelta 2018. Maailmancupin kokonaiskilpailussa hän on sijoittunut parhaimmillaan 18:nneksi vuonna 2016. Nuorten MM-kilpailuissa hän saavutti hopeaa sprintissä Italiassa vuonna 2009.http://runners.worldofo.com/milosnykodym.html Nykodým kuului Kristiansand OK:n joukkueeseen, joka voitti Jukolan viestin vuonna 2015.https://results.jukola.com/tulokset/fi/j2015_ju/ju/lopputulokset/ == Lähteet == Luokka:Tšekkiläiset suunnistajat Luokka:Vuonna 1990 syntyneet Luokka:Elävät henkilöt
Markus Auvinen

Markus Auvinen (19. heinäkuuta 1975 Nokia – 30. marraskuuta 2024 Tampere) oli Mänttä-Vilppulan kaupunginjohtaja 2018–2020. Hänet valittiin virkaansa vuonna 2018, kun hänen edeltäjänsä Esa Sirviö valittiin Kotkan kaupunginjohtajaksi. Kaupunginjohtajan virkaa tavoitteli 16 ehdokasta. Auvinen voitti valtuuston vaalissa Juupajoen kunnanjohtajan Pirkko Lindströmin äänin 19–16. == Ura == Auvinen toimi Mäntän talouspäällikkönä 2005–2009 ja sittemmin ennen kaupunginjohtajaksi valitsemistaan Mänttä-Vilppulan talousjohtajana vuosina 2009–2018. Auvinen toimi monissa luottamustehtävissä, kuten Mäntän jääareenan toimitusjohtajana, mahdollistaen maailman ensimmäisen omaenergiavaraisen jäähallin rakentamisen . Auvinen toimi tämän lisäksi monissa muissa alueen toimijoiden hallituksissa. Koulutukseltaan Auvinen oli hallintotieteiden maisteri. == Lähteet == Luokka:Mänttä-Vilppulan kaupunginjohtajat Luokka:Vuonna 1975 syntyneet Luokka:Vuonna 2024 kuolleet
Veikkausliigan kausi 2025

Veikkausliigan kausi 2025 on Suomen jalkapallon pääsarjan Veikkausliigan 36. kausi. Kausi alkaa lauantaina 5. huhtikuuta ja päättyy marraskuussa. Hallitsevana mestarina kauteen lähtee KuPS. Veikkausliigasta putosi kaudella 2024 suoraan EIF ja FC Lahti karsintojen kautta. Liigaan nousivat Ykkösliigan mestari KTP sekä karsintojen kautta noussut FF Jaro. == Sarjajärjestelmä == Veikkausliigan sarjajärjestelmä muuttuu hieman kaudesta 2024. Kausi alkaa kahdentoista joukkueen kaksinkertaisella runkosarjalla, jonka aikana pelataan kaikkiaan 132 ottelua. Runkosarja kestää 5. huhtikuuta pelattavasta avauskierroksesta 31. elokuuta pelattavaan päätöskierrokseen. Runkosarjan jälkeen joukkueet jaetaan kahteen erilliseen sarjaan. Runkosarjan kuusi parasta joukkuetta jatkavat kaksinkertaiseen mestaruussarjaan ja kuusi huonoimmin sijoittunutta yksinkertaiseen haastajasarjaan. Mestaruus- ja haastajasarjoissa joukkueet jatkavat niillä pistemäärillä, jotka runkosarjan aikana on kerääntynyt. Loppusarjat pelataan syys-marraskuun aikana. == Joukkueet == Joukkue Kaupunki Kotikenttä Kapasiteetti Perustettu Päävalmentaja Kapteeni AC Oulu Oulu Raatin Stadion 4 392 2002 Mikko Isokangas FC Haka Valkeakoski Tehtaan kenttä 3 516 1934 Andy Smith FC Inter Turku Veritas Stadion 9 372 1990 Vesa Vasara FF Jaro Pietarsaari Pietarsaaren Keskuskenttä 3 000 1965 Niklas Vidjeskog Gnistan Helsinki Bolt Arena 10 770 1924 Jussi Leppälahti HJK Helsinki Bolt Arena 10 770 1907 Toni Korkeakunnas IFK Mariehamn Maarianhamina Wiklöf Holding Arena 1 635 1919 Gary Williams Ilves Tampere Tammelan stadion 8 000 1931 Joonas Rantanen KTP Kotka Arto Tolsa Areena 4 280 1927 Jonas Nyholm KuPS Kuopio Väre Areena 4 778 1923 Jarkko Wiss SJK Seinäjoki OmaSp Stadion 5 817 2007 Stevie Grieve VPS Vaasa Lemonsoft Stadion 6 009 1924 Jussi Nuorela ==Sarjataulukko== ==Ottelut== ===Runkosarja=== == Lähteet == ==Aiheesta muualla== * Virallinen sivusto Luokka:Veikkausliigakaudet Luokka:Jalkapallosarjojen kausi 2024–2025/2025
Stasys Šalkauskis

Stasys Šalkauskis (4. toukokuuta 1886 – 4. joulukuuta 1941) oli liettualainen filosofi ja Vytautas Suuren yliopiston rehtori vuosina 1939–1940. ==Elämäkerta== Stasys Šalkauskis syntyi Ariogalassa 4. toukokuuta 1886. Hän opiskeli filosofiaa ja lakia Moskovan yliopistossa, josta hän valmistui vuonna 1911. Ensimmäisen maailmansodan aikana Šalkauskis opiskeli Fribourgin yliopistossa Sveitsissä. Hänen tohtorin väitöskirjansa käsitteli Vladimir Solovjovia. Vuonna 1922 Šalkauskis sai töitä opettajana Kaunasin Vytautas Suuren yliopiston teologian ja filosofian laitoksella ja vuonna 1939 hänestä tuli yliopiston rehtori. Neuvostoliito miehittettyä Liettuan vuonna 1940 Šalkauskis erotettiin virastaan. Natsi-Saksa eteni Liettuaan sen hyökätessä Neuvostoliittoon vuonna 1941 ja Šalkauskis kuoli hieman saksalaisjoukkojen saapumisen jälkeen Šiauliaissa 4. joulukuuta 1941. ==Tuotanto== Šalkauskis oman aikansa johtava liettualainen kristillinen filosofi. Tuomas Akvinolaisella oli huomattava vaikutus hänen ajatteluunsa, mutta hänellä oli yhteyksiä myös nykyaikaisempaan katoliseen ajatteluun. Šalkauskis oli katolisen Ateitis ("tulevaisuus") seuran jäsen ja hän vastusti esimerkiksi Antanas Smetonan kansallismielistä hallintoa. Šalkauskisin mielestä liettualainen kulttuuri oli inutlaatuinen yhdistelmä länsi- ja itäeurooppalaisia perinteitä. Šalkauskisilla oli huomattava vaikutus oman aikansa liettualaiseen älymystöön. Neuvostoliiton kaudella Šalkauskisin teokset olivat kiellettyjä, mutta niistä tuli jälleen suosittuja Liettuassa maan itsenäistyttyä vuonna 1991. ===Teokset=== *Bendrosios mokslinio darbo metodikos pradai (1926) *Kultūros filosofijos metmenys (1926) *Tautybė, patriotizmas ir lietuvių tautos pašaukimas (1928) *Visuomeninis auklėjimas (1932) *Lietuvių tauta ir jos ugdymas (1933) *Tiesos kelias (1938) ==Lähteet== Luokka:Vuonna 1886 syntyneet Luokka:Vuonna 1941 kuolleet Luokka:Liettualaiset filosofit Luokka:Rehtorit
Urho Suomela

Urho Emil Suomela (1. helmikuuta 1902 Vaasa – 24. joulukuuta 1945 Helsinki) oli suomalainen meriupseeri ja virkamies. Suomelan vanhemmat olivat ylijunailija Nestor Aleksander Suomela ja Aurora Helin ja puoliso vuodesta 1932 Meri Niemeläinen, kauppaneuvos Armas Niemeläisen tytär. Suomela tuli ylioppilaaksi Vaasan suomalaisesta lyseosta 1923 ja suoritti kadettikoulun meriväen linjan 1924–1927 ja laivastoupseerin taktillisen kurssin 1932–1933. Geodesiainsinööritutkinnon geodeettisissa aineissa hän suoritti 1934. Suomela oli merivoimien esikunnassa toimisto- ja merenkulku-upseeri 1927–1930 ja merenkulku- ja merenmittaustoimiston päällikkö 1930–1936. Suomen sisällissotaan valkoisten puolella osallistunut ja sodassa haavoittunut Suomela ylennettiin aliluutnantiksi 1927, meriväenluutnantiksi 1928, kapteeniluutnantiksi 1932 ja komentajakapteeniksi 1940. Suomen merenmittaustoiminta järjestettiin uudelleen 1930-luvulla ja Suomela sai merenkulkuneuvos Sakari Tainion kanssa tehtäväksi laatia esityksen siitä, miten merenmittaus siirrettäisiin puolustusvoimilta kokonaan Merenkulkuhallitukselle. Vuonna 1934 tehty esitys hyväksyttiin vuonna 1936 toteutettavaksi ilman muutoksia. Suomen koko merenmittaustoiminta keskitettiin Merenkulkuhallitukseen perustettuun merikarttalaitokseen. Samalla merenmittaustoiminta laajeni aiempaan nähden sekä uuden laitoksen henkilö- että taloudellisten resurssien ja sen johtamien merenmittausretkikuntien suhteen. Suomelasta tuli merikarttalaitoksen päällikkö merenkulkuneuvoksen nimikkeellä 1937. Suomela osallistui virkatyönsä yhteydessä myös merenmittauksen yhteistyöhön, hän oli muun muassa pohjoismaiden merikarttalaitosten päällikkökonferenssien puheenjohtaja vuodesta 1937. Suomela toimi lisäksi rajankäynnin merikomitean puheenjohtajana ja Hangon alueen luovutuskomitean jäsenenä 1940 sekä Porkkalan alueen rajavaltuuskunnan jäsenenä 1944. Suomelan virka- ja asiantuntijaura katkesi hänen kuolemaansa loppuvuonna 1945. Hänen todettiin muistokirjoituksessaan olleen "ammattialallaan tunnustettu auktoriteetti", [joka] "kohotti merikartastotyömme niin korkealle tasolle, että se oli esikuvana muille pohjoismaille". (ei-vapaa) (ei-vapaa) == Lähteet == ==Aiheesta muualla== * Laki merikarttaosaston perustamisesta merenkulkuhallitukseen 172/1936 (Edilex, ei-vapaa) Luokka:Suomalaiset upseerit Luokka:Suomalaiset virkamiehet Luokka:Suomen sisällissodan valkoiset Luokka:Vuonna 1902 syntyneet Luokka:Vuonna 1945 kuolleet
Saint Mary Lake

Saint Mary Lake on Glacierin kansallispuiston toiseksi suurin järvi Montanassa, Yhdysvalloissa. Se sijaitsee puiston itäosassa, ja sen pohjoisrantaa myötäilee Going-to-the-Sun Road niminen tie. Järvi on noin 16 kilometriä pitkä ja sijaitsee 1 367 metrin korkeudessa merenpinnasta, mikä tekee sen vesistä kylmiä; lämpötila harvoin ylittää 10 °C. Talvisin järvi jäätyy usein jopa 1,2 metrin paksuudelta. Saint Mary Lake on tunnettu kirkkaista, sinisistä vesistään ja sitä ympäröivistä jylhistä vuorista. Järvessä sijaitsee myös pieni Wild Goose Island -saari, joka nousee vain noin 4,3 metriä vedenpinnan yläpuolelle ja on yksi valokuvatuimmista kohteista Going-to-the-Sun Roadin varrella. Alueella on runsaasti eläimistöä, kuten hirviä, mustahäntakauriita sekä harmaakarhuja ja mustakarhuja. Kesäisin rinteillä kukkivat mm. lupiinit, kun taas syksyllä haapapuut loistavat oranssin ja keltaisen sävyissä.. Alueella on myös kaksi leirintäaluetta: St. Mary Campground ja Rising Sun Campground. St. Mary Campground sijaitsee lähellä järven pohjoisrantaa ja on itäpuolen suurin leirintäalue, kun taas Rising Sun Campground sijaitsee puolivälissä järveä Going-to-the-Sun Roadin varrella. Saint Mary Lake on myös ollut esillä populaarikulttuurissa; sen maisemat nähdään esimerkiksi Stanley Kubrickin vuoden 1980 elokuvan Hohto alkukohtauksessa. == Lähteet == Luokka:Yhdysvaltain järvet Luokka:Montanan maantiede
Choi Sang-mok

Choi Sang-mok (, s. 1963) on eteläkorealainen poliitikko, joka asetettiin maan virkaatekeväksi presidentiksi joulukuussa 2024. Hän on lisäksi virkaatekevä pääministeri. Choi toimi aiemmin varapääministerinä sekä valtiovarainministerinä. Kun Yoon Suk-yeol ja Han Duck-soo saivat syytteet virkarikoksesta Choi asetettiin virkaan. == Lähteet == Luokka:Etelä-Korean pääministerit Luokka:Vuonna 1963 syntyneet Luokka:Elävät henkilöt
Elisa Esports eSM 2023

Elisa Esports eSM 2023 oli Elisa Esportsin ja SEUL:n järjestämä Counter- Strike: Global Offensive -turnaus. Turnauksen pääpalkintona olivat pääsy Elisa Masters Espoo 2023 -turnaukseen, jossa voittopottina oli 200 000 euroa sekä e-urheilun Suomen-mestaruus. Joukkueet turnaukseen valittiin Elisa Open Suomi -kausien 4 ja 5 sijoitusten mukaan. Yksi joukkueista valittiin last chance qualifierin avulla, jonka joukkueet valittiin samoin keinoin. Pääturnaus toimi tuplaeliminaatioperiaatteella, ja last chance qualifier yksittäiseliminaatiolla. HAVU voitti turnauksen finaalissa ENCE Akatemiaa vastaan.HLTV uutinen HAVU:n voitosta ==Last chance qualifier== Last chance qualifier oli neljän joukkueen karsintaturnaus eSM-päätapahtumaan. Karsinnat järjestettiin 22.–23.7.2023 Internetin välityksellä, ja niihin osallistui neljä joukkuetta: Enhanced, TMVG sekä ilman organisaatiota pelaavat FCottoNd ja mastermix123. Kaaviona karsinnassa toimi yhdestä poikki -turnausmenetelmä, jossa pelattiin paras kolmesta erästä otteluita. ===Kaavio ja tulokset=== ==Pääturnaus== eSM 2023:n pääturnaus järjestettiin Helsingin Messukeskuksessa Assembly Summer -tapahtuman yhteydessä. Turnauksen pääosioon osallistuivat ENCE Akatemia, HAVU, JANO sekä karsinnat voittanut Enhanced. Turnauksen kaavio toimi tuplaeliminaatiomenetelmällä. Tuplaeliminaatiossa hävinnyt joukkue menee alempaan kaavioon. Finaali koostuu alemman ja ylemmän kaavion voittajista.Assemblyjen nettisivut turnauksesta ===Ylempi kaavio ja tulokset=== ===Alempi kaavio ja tulokset=== ===Finaali=== == Lähteet == Luokka:Elektronisen urheilun kilpailut
Helsingfors Gymnastikklubb

Helsingfors Gymnastikklubb (lyh. HGK, aik. Helsingfors Turnförening) on helsinkiläinen vuonna 1875 perustettu voimisteluseura. Helsingfors Gymnastikklubb on Suomen ensimmäinen miesten voimisteluseura ja järjestyksessään neljäs perustettu urheiluseura. Seura harjoittaa voimistelulajien toimintaa jäsenilleen ja harrastajilleen. Seura järjestää voimistelutoimintaa Gloriahallissa, minkä lisäksi seuralla on Nuuksiossa oma Movitzin maja. == Historia == 1800-luvun puolivälissä käytiin vilkasta keskustelu voimistelutoiminnan harjoittamisesta ruotsalaisen Per Henrik Lingin ja saksalaisen Friedrich Ludwig Jahnin koulukunnan välillä. Saksan matkasta muodostui ratkaiseva. Voimisteluseuraa pyrittiin perustamaan jo vuonna 1865, mutta venäläiset viranomaiset torjuivat yrityksen sotilaallisten elementtien vuoksi. Vuonna 1875 seura perustettiin nimellä Helsingfors Turnförenign, mutta nimi muutettiin vuonna 1882 Helsingfors Gymnastikklubbiksi. Seuran perustaja oli Mauritz Vaenerberg, joka toimi seuran ensimmäisenä puheenjohtajana vuosina 1875–1917. Muita seuran alkuajan avainhenkilöitä olivat Reinhold von Willebrand, joka seurasi "Movitzia" seuran puheenjohtajana vuosina 1918-1934 ja toiminnanjohtajana vuosina 1875–1904. Esnimmäisenä vuosikymmeninä seura järjesti vilkasta toimintaa. Seuran järjesti ensimmäiset yleiset voimistelujuhlat Kaisaniemessä kesäkuussa 1886 sekä toisen kerran vuonna 1894. Juhlat keräsivät voimistelijoita yhteen eri puolilta maata. Seura teki useita ulkomaanmatkoja Ruotsiin, Tanskaan ja Saksaan. 1900-luvun alussa kiinnostus hiipui, mutta vuonna 1909 alkoi seuran uusi nousukausi, kun voimistelunopettaja Gösta Rönnman siirtyi seuran toiminnanjohtajaksi. Rönnman johti seuran toimintaa vuoteen 1936 asti. == Lähteet == Luokka:Helsinkiläiset urheiluseurat Luokka:Suomalaiset voimisteluseurat Luokka:Vuonna 1875 perustetut urheiluseurat
Sarvipääkampela

Sarvipääkampela (Pleuronichthys verticalis) on oikeasilmäkampeloihin kuuluva kalalaji. Lajia tavataan Pohjois-Amerikan länsirannikolta. ==Koko ja ulkonäkö== Sarvipääkampela voi kasvaa suurimmillaan noin 37 cm pitkäksi. Naaraat tulevat täysikasvuisiksi suurempina kuin koiraat. Laji on ruumiinmuodoltaan soikea ja litteä. Kookkaat silmät sijaitsevat kalan oikealla kyljellä ja niiden välissä on harjanne, jonka takaosassa on piikki. Sarvipääkampelan pyrstöevä on pieni ja pyöreähkö ja vatsaevät ovat molemmilla kyljillä. Lajin oikea kylki on väriltään ruskea tai harmaa ja siinä on sekä tummempia että vaaleampia epämääräisiä läikkiä antaen tehden siitä kirjavan. Vasen kylki on vaalea. ==Levinneisyys ja elintavat== Sarvipääkampelaa tavataan Kaliforniasta Baja Californiaan ulottuvalta alueelta. Satunnaisesti sitä on tavattu pohjoisempanakin. Laji elää hiekka- ja mutapohjilla, osittain niihin kaivautuneena. Kalan ravintoa ovat monisulasmadot ja nilviäiset. Lisääntymiskauden huiput ovat helmikuussa ja heinäkuussa, mutta sarvipääkampela kutee ympärivuotisesti. Sarvipääkampelaa saadaan trooleilla sivusaaliina, mutta pienen kokonsa vuoksi sitä ei kalasteta kaupallisesti tai juurikaan hyödynnetä. ==Lähteet== Luokka:Oikeasilmäkampelat
Elisa Esports eSM 2024

Elisa Esports eSM 2024 oli Elisa Esportsin ja SEUL:n järjestämä Counter-Strike 2 -turnaus. Turnauksen pääpalkintona olivat pääsy Elisa Masters Espoo 2024 -turnaukseen, jossa voittopottina oli 200 000 euroa, sekä e-urheilun Suomen- mestaruus. Joukkueet turnaukseen valittiin Elisa Open Suomi -kauden 6 sijoitusten mukaan. Kaksi joukkeista valittiin suljettujen karsintojen avulla, jonka joukkueet valittiin kutsuilla ja avoimien karsintojen avulla. Pääturnaus ja suljetut karsinnat pelattiin yksittäiseliminaatiokaavakkeella. JANO voitti turnauksen finaalissa ENCE Akatemian.HLTV uutinen JANO:n voitosta ==Suljetut karsinnat== Suljetut karsinnat olivat kahdeksan joukkueen karsintaturnaus eSM- päätapahtumaan. Karsinnat järjestettiin 19.–21.7.2023 Internetin välityksellä, ja niihin osallistui 8 joukkuetta: HAVU, JANO, RoundsGG, TMVG, UHKA ja KUUSAMO.gg sekä ilman organisaatiota pelaavat Retired5 ja SIUUUUUU. Kaaviona karsinnassa toimi yhdestä poikki -turnausmenetelmä, jossa pelattiin paras kolmesta erästä otteluita. ===Kaavio ja tulokset=== ==Pääturnaus== eSM 2024 -pääturnaus järjestettiin Helsingin Messukeskuksessa Assembly Summer -tapahtuman yhteydessä. Turnauksen pääosioon osallistuivat Heimo, ENCE Akatemia, HAVU ja JANO. Kaaviona karsinnassa toimi yhdestä poikki -turnausmenetelmä, jossa pelattiin paras kolmesta erästä otteluita.Assemblyjen nettisivut turnauksesta ===Kaavio ja tulokset=== == Lähteet == Luokka:Elektronisen urheilun kilpailut
Gymnastikföreningen i Helsingfors

Gymnastikföreningen i Helsingfors (lyh. GFH, aik. Gymnastik för Fruntimmer i Helsingfors) on vuonna 1876 perustettu helsinkiläinen suomenruotsalainen voimisteluseura. Seura on Suomen toiseksi vanhin voimisteluseura ja ensimmäinen naisten voimisteluseura. Seuran toimintaan kuuluu voimistelu- ja tanssilajien harrasteliikunnan järjestäminen eri ikäryhmille. Seura on toiminut perustamisestaan lähtien yhteistyössä veljesseura Helsingfors Gymnastikklubbin kanssa. Seurat ovat järjestäneet yhteisiä näytöksiä ja toimintaa. Molempien seurojen edustajat ovat osallistuneet yhdessä myös tapahtumiin ulkomailla. Seura tunnetaan Elin Kallion ja Elli Björksténin työstä suomalaisen naisvoimistelun edistämisen parissa. == Historia == Aloitteen seuran perustamistesta teki Elin Waenerberg, jonka veli oli perustanut edellisenä vuonna Helsingfors Gymnastikklubbenin. Tuolloin ei katsottu sopivaksi, että naiset ja miehet voimistelisivat samassa seurasssa, joten Waenerberg ja hänen serkkunsa Betty Sahlstén ottivat asiakseen naisille suunatun urheiluseuran perustamisesta. Vuonna 1896 Elin Kallio, entinen Waenerberg, käynnisti kansallisen Suomen Naisten Voimisteluliiton toiminnan. == Lähteet == Luokka:Helsinkiläiset urheiluseurat Luokka:Suomalaiset voimisteluseurat Luokka:Vuonna 1876 perustetut urheiluseurat
Pohjois-Euroopan tasanko

Pohjois-Euroopan tasanko tai alanko (, "Pohjois-Saksan alanko" tai Mitteleuropäische Tiefebene, "Keski-Euroopan alanko"; , "Keski-Euroopan tasanko"; ja , "Pohjois-Euroopan alanko"; , "Pohjois-Euroopan tasanko") on geomorfologinen alue Euroopassa, joka ulottuu Belgiasta Puolaan.Woronko, B., Dąbski, M. (2022). "The North European Plain". Teoksessa: Oliva, M., Nývlt, D., Fernández-Fernández, J.M. (toim.) "Periglacial Landscapes of Europe". Springer, Cham. https://doi.org/10.1007/978-3-031-14895-8_12 Nimensä mukaisesti kyseessä on alava alue, joka rajautuu pohjoisessa Pohjanmereen ja Itämereen ja etelässä Koillis-Ranskan, Keski- ja Etelä-Saksan, Tsekin ja Etelä-Puolan ylänkö- ja vuoristoalueisiin. Se yhtyy idässä Itä-Euroopan tasankoon. ==Maantiede== Pohjois-Euroopan tasanko on alavaa aluetta, pääosin 0-200 m merenpinnan yläpuolella. Alue on suurimmaksi osaksi viljelysmaata, mutta siihen kuuluu myös soita, nummia ja järviä. Tasangon länsireunalla, Pohjanmeren rannikolla, sijaitsee Vattimeri. Itämeren rannikolla puolestaan sijaitsee suuria makeanveden laguuneja eli haffeja, joista tärkeimmät ovat lännestä itään Oderin-, Veikselin- ja Kuurinhaffi. ===Joet=== Aluetta halkovista joista tärkeimpiä ovat, lännestä itään, Ems, Weser, Elbe, Oder ja Veiksel. Myös Rein laskee Pohjanmereen aivan tasankoalueen länsipäässä. ===Valtiot=== Euroopan valtioista Pohjois-Euroopan tasankoon kuuluvat Belgian pohjoisosat (Flanderi), Alankomaat ja Tanska kokonaisuudessaan, Saksan pohjoisosa (Nordrhein-Westfalenin länsi- ja pohjoisosat, suurin osa Ala- Saksia, Bremen, Hampuri, Schleswig-Holstein, Mecklenburg-Etu-Pommeri, Berliini, Brandenburg, sekä Saksin ja Saksi-Anhaltin pohjoisosat) sekä suurin osa läntistä ja keskistä Puolaa. ==Lähteet== Luokka:Euroopan maantiede Luokka:Alangot Luokka:Tasangot
Puolan tiedeakatemia

Puolan tiedeakatemia (, lyhennye PAN) on pääosin Puolan valtion rahoittama, autonomisesti toimiva kansallinen tieteellinen akatemia ja tutkimuskeskus. Sen kotipaikka on Varsovassa. Tiedeakatemia on perustettu Puolan kansantasavallan aikana vuonna 1952.. Osaltaan PAN jatkoi edeltäjiensä eli Puolan akatemian (Polską Akademię Umiejętności, PAU) ja Varsovan tiedeseuran (Towarzystwo Naukowe Warszawskie, TNW) toimintaa. Tiedeakatemiaan kuuluu enintään 350 tieteellisten ansioiden perusteella valittua puolalaista tieteentekijää. Varsinaisten jäsenten ohella tiedeakatemialla on noin 160 ulkomaista jäsentä. Lisäksi vuodesta 2010 lähtien lahjakkaita nuorempia tieteilijöitä on valittu Puolan nuorten akatemiaksi kutsutun tiedeakatemian osayhteisön jäseniksi. Puolan tiedeakatemian päätoimipiste sijaitsi alkuksi Staszicin palatsissa Varsovan vanhassa kaupungissa. Hallinnollinen kanslia on nykyisin Varsovan keskustassa sijaitsevassa stalinistisessa pilvenpiirtäjässä, Kulttuurin ja tieteen palatsissa. Keskeisen osan Puolan tiedeakatemian toiminnasta muodostavat sen 69 tutkimuslaitosta. Yliopistoista erillisiä tutkimuslaitoksia kokoavana organisaationa PAN muistuttaa muun muassa saksalaista Max Planck -instituuttia tai ranskalaista Centre national de la recherche scientifique -tutkimuslaitosta (CNRS). Puolan tiedeakatemiaan kuuluu lisäksi useita tieteellisiä kirjastoja, arkistoja, museoita, kasvitieteellinen puutarha ja konferenssikeskuksia. Ulkomailla PANilla on kuusi toimipistettä. Näihin lukeutuu Pariisissa, Roomassa ja Wienissä sijaitsevat tiedeasemat, ja polaaritutkimusasemat Huippuvuorilla ja Etelämantereella (Henryk Arctowskin tutkimusasema). Tiedeakatemiassa ja sen alaisissa laitoksissa työskentelee yli 9 500 henkeä, joista noin 4 300 on tutkijoita. Tiedosto:Warszawa, ul. Nowy Świat 72-74 20170517 003.jpg|Puolan tiedeakatemian vanha päätoimipiste sijaitsi Staszicin palatsissa (suun. Antonio Corazzi, rak. 1820–23) Varsovassa. Rakennuksen edustalla on Nikolaus Kopernikuksen patsas. Pałac Staszica, Warszawa, Tiedosto:2017-05-27 Pałac Kultury i Nauki 2.jpg| Nykyinen toimintakeskus on Kulttuurin ja tieteen palatsissa Varsovan keskustassa. Henryk Arctowski Polish Antarctic Station.JPG|Henryk Arctowskin tutkimusasema Etelämantereella. ==Lähteet== ==Aiheesta muualla== Luokka:Tiedeakatemiat Luokka:Puolan tiede ja tekniikka
Wassenberg

Wassenberg on kaupunki Nordrhein-Westfalenin osavaltiossa läntisessä Saksassa. Sen alue rajoittuu pohjoisessa Alankomaihin. == Maantiede == Wassenberg sijaitsee noin 59 kilometriä Kölnistä länsiluoteeseen. Kaupungin länsiosan halki virtaa Rur, joka on Maasin noin 165-kilometrinen sivujoki. == Historia == Varhaisin kirjallinen maininta Wassenbergista on vuodelta 1020, mutta kaupungin alueella on asuttu jo kauan ennen sitä. On tehty löytöjä, jotka viittaavat kivikautiseen asutukseen, roomalaisasutukseen ja frankkeihin. Kaupunkioikeudet Wassenberg sai 1273 ja sen ympärille rakennettiin keskiaikana muurit. Ala-Reinin laakso tarjoaa heikosti suojaa, ja Wassenberg oli mukana viidessä sodassa 1566–1659. Wassenberg liitettiin Preussiin 1815. Vuosisadan lopulla alkoi kehitys tekstiilikaupungiksi. Wassenberg ei säästynyt Adolf Hitlerin teoilta, vaan paikalliset juutalaiset kuljetettiin toisen maailmansodan aikana keskitysleireille murhattaviksi. Sodan jälkeistä aikaa leimasi nälkä, jälleenrakennus ja rakennemuutos. St. Georgs -kirkko rakennettiin uudelleen 1950-luvun puolivälissä. Tekstiiliteollisuuden merkitys hiipui ja vuonna 1972 kunnista Wassenberg, Birgelen, Myhl, Orsbeck, Effeld ja Ophoven muodostettiin uusi Wassenbergin kaupunki. Wassenbergin keskiaikaista arkkitehtuuria edustaa muun muassa Burg Wassenberg. == Talous ja liikenne == Wassenbergin liiketoiminta-alueet ovat Wassenberg-Forst ja Wassenberg-Süd. Wassenbergin eteläpuolitse kulkee moottoritie A 46 ja kaupungin halki Landstraße 117. == Lähteet == == Aiheesta muualla == *Wassenberg, Nordrhein- Westfalen, Saksa — Sunrise, Sunset, and Daylength Luokka:Nordrhein-Westfalenin kunnat Luokka:Saksan kaupungit
Talvi-Tainio

Talvi-Tainio (myös Iso-Tainio) on metsäjärvi Lieksassa Pohjois-Karjalassa. Sen pinta-ala on 1,1 neliökilometriä. Etäisyys Joensuun keskustasta on 86 kilometriä pohjoiskoilliseen. == Maantiede == Talvi-Tainion ulottuvuus kaakon Eteläpään pohjukasta luoteen Onkilahden perukkaan on noin 2,3 kilometriä. Järven luoteinen osa on syvempi kuin kaakkoinen osa. Myös syvin kohta, noin kolmetoista metriä, sijaitsee luoteessa. Runsas kymmenesosa Talvi-Tainiosta on vähintään kuusi metriä syvä. Talvi-Tainio on saareton. Sen rannat ovat laajalti soisia, siellä täällä on muutama pientalo. Järven luoteispuolisen Tainiovaaran laki kohoaa yli 225 metriä merenpinnan yläpuolelle. Tainiovaaran länsipuolella sijaitsee Kesä-Tainio. Talvi-Tainion eteläpuolella sijaitsee Iso Murtovaara, Latosuo, Isosuo ja Murtosuo. Talvi-Tainioon laskee usea nimetön suo-oja. Järven luusua sijaitsee idän Purolahdessa, mistä alkaa noin sadan metrin pituinen Pikku-Tainioon (116,0 metriä merenpinnan yläpuolella) johtava lasku-uoma. Talvi-Tainion vesitilavuus on 4 199 000 kuutiometriä. Talvi-Tainio (04.423.1.005) kuuluu Pankajärven-Pudasjoen alueeseen (04.423), joka on kolmannen jakovaiheen vesistö Vuoksen vesistössä (04). Toinen jakovaihe on Lieksanjoen alue (04.42) ja ensimmäinen on Pielisen reitin valuma-alue (04.4). Se on kolmanneksi laajin alueensa 97:stä vähintään hehtaarin kokoisesta vakavedestä. Laajin on Pankajärvi, jota seuraa Rekusenjärvi. == Lähteet == Luokka:Lieksan järvet Luokka:Pielisen reitin valuma-alue
Carlo Gabriel Nero

Carlo Gabriel Nero (s. 16. syyskuuta 1969 Lontoo) on italialais-englantilainen palkittu dokumentaristi ja elokuvantekijä. Hän on työskennellyt myös teatterissa ja televisiossa. == Elämä ja ura == Lontoossa syyskuussa 1969 italialaisnäyttelijä Franco Nerolle ja englantilaisnäyttelijä Vanessa Redgravelle syntynyt Carlo Gabriel Nero opiskeli Roomassa ja New Yorkissa. Hän on valmistunut Centro Sperimentale di Cinematografia -elokuvakoulusta ja jatko-opiskellut Tisch School of the Artsissa New Yorkin yliopistossa. Opintojen jälkeen Nero alkoi käsikirjoittaa, ohjata ja tuottaa useita eri elokuvajuhlilla palkittuja elokuvia ja dokumentteja, joita ovat muun muassa vuoden 1991 Karlovy Varyn elokuvajuhlilla palkittu dokumentti Roma Intorno a Roma ja vuoden 1995 Columbuksen elokuvajuhlilla palkittu lyhytelokuva Larry’s Visit. Sittemmin hän käsikirjoitti ja ohjasi ensimmäisen täyspitkän näytelmäelokuvansa Uninvited (1999), joka perustuu James Gabriel Bermanin romaaniin. Hän toimi käsikirjoittajana ja ohjasi vuonna 2004 toisen täyspitkän näytelmäelokuvansa Kuume, joka perustuu Wallace Shawnin näytelmään. Elokuvassa näyttelevät muun muassa hänen äitinsä Vanessa Redgrave, siskopuolensa Joely Richardson ja Angelina Jolie. Vuonna 2005 Nero perusti äitinsä kanssa Dissent Projects -tuotantoyhtiön, jossa hän on käsikirjoittanut, ohjannut ja tuottanut dokumentteja, jotka käsittelevät yhteiskunnallisia ja ympäristöön liittyviä kysymyksiä. Näitä dokumentteja ovat muun muassa Venäjän–Tšetšenian konfliktin historiaa ja Venäjän ihmisoikeusloukkauksia käsittelevä Russia/Chechnya: Voices of Dissent (2005), palkittu Unicefin historiaa käsittelevä Wake Up World (2006), Bosnia-Hertsegovinan yhteiskunnallista levottomuutta käsittelevä ja ratkaisuja maan talouteen tarjoava Bosnia Rising (2014) sekä palkittu Eyes of St John (2015), joka kertoo Itä-Jerusalemissa, Länsirannalla ja Gazassa toimivasta Saint John Eye Hospital Groupista. Vuonna 2017 hän tuotti äitinsä ohjaaman pakolaiskriisiä käsittelevän dokumenttielokuvan Sea Sorrow. == Valikoitu filmografia == * Uninvited (1999) * Kuume (2004) == Lähteet == == Aiheesta muualla == * * Dissent Projects -tuotantoyhtiön virallinen sivusto Luokka:Italialaiset elokuvaohjaajat Luokka:Italialaiset elokuvakäsikirjoittajat Luokka:Italialaiset elokuvatuottajat Luokka:Brittiläiset elokuvaohjaajat Luokka:Brittiläiset elokuvakäsikirjoittajat Luokka:Brittiläiset elokuvatuottajat Luokka:Dokumentaristit Luokka:Vuonna 1969 syntyneet Luokka:Elävät henkilöt
Józef Piłsudskin kunnianosoitukset

Puolan marsalkka ja valtionhoitaja Józef Piłsudski otti vastaan useita kunnianosoituksia niin elämänsä aikana kuin sen jälkeenkin. == Ritarikunnat ja kunniamerkit == === Puolalaiset === * Valkoisen kotkan ritarikunnan ritari (1921)Englert & Nowik (2007): s. 125 * Vapaudenristi miekoilla (1930) * Jälleensyntyneen Puolan ritarikunnan suurristi * Puolan ansioristi kultaisena (1926, 1928, 1929 ja 1931) === Ulkomaalaiset === * Keisarillinen rautakruunun ritarikunnan 3. luokka (Itävalta-Unkari) * Kunnialegioonan suurristi (Ranska, 1921) * Leopoldin ritarikunnan suurristi (Belgia) * Kotkaristin ritarikunnan 1. luokka (Viro, 1930) * Vapaudenristi 1. luokka siviilissä palveluksesta (Viro, 1925) * Vapaudenristi 1. luokka sotilaallisesta johtamisesta (Viro, 1922) * Sotilasmitali (Ranska, 1921)Englert & Nowik (2007): s. 206 * Mikael Rohkean sotilasritarikunta kaikissa luokissa (Romania, 1922) * Suomen Valkoisen Ruusun ritarikunta ketjulla (Suomi, 1927)Englert & Nowik (2007): s. 204 * Pyhän Aleksanterin ritarikunnan suurristi miekoin (Bulgaria, 1928) * Pyhien Mauritiuksen ja Lasaruksen ritarikunnan suurristi (Italia) * Savoijin sotilasansioritarikunnan suurristi (Italia) * Kaarle I:n ritarikunta ketjulla (Romania) * Tornin ja miekan sotilaallinen ritarikunnan suurristi (Portugali, 1930) * Karhuntappajan ritarikunnan 1. luokka (Latvia) == Akateemiset kunnianosoitukset == Maa/ alue Yliopisto Ajankohta Lähde Jagellon yliopisto 1920 Adam Mickiewiczin yliopisto 1933 Varsovan yliopisto 1921 == Muuta == Varsovassa sijaitseva liikuntatieteeseen erikoistunut yliopisto on nimetty Piłsudskin mukaan. == Lähteet == * === Viitteet === kunnianosoitukset Piłsudski, Józef
Tomáš Filippi

Tomáš Filippi (s. 4. toukokuuta 1992 Rychnov nad Kněžnou, Tšekkoslovakia) on tšekkiläinen jääkiekkoilija, pelipaikaltaan keskushyökkääjä- Filippi edustaa Tšekin Extraligassa pelaavaa kasvattajaseuraansa HC Bílí Tygři Libereciä. KHL:ssä hän on edustanut Metallurg Magnitogorskia ja Amur Habarovskia. Hän on voittanut KHL:n mestaruuden Gagarin Cupin kerran. Filippi kuului Tšekin joukkueeseen Venäjän MM-kilpailuissa 2016. Filippi on pelannut 399 Tšekin Extraligan ottelua. Näissä otteluissa hän on tehnyt 127 maalia ja 174 syöttöä eli yhteensä 301 tehopistettä. Filippi on pelannut 55 Tšekin Extraligan ylempien pudotuspelien ottelua. Näissä otteluissa hän on tehnyt 13 maalia ja 22 syöttöä eli yhteensä 35 tehopistettä. Filippi on pelannut 11 Tšekin Extraligan alempien pudotuspelien ottelua. Näissä otteluissa hän on syöttänyt kahdeksan maalia. Filippi pelasi 176 KHL:n runkosarjan ottelua. Näissä otteluissa hän on tehnyt 31 maalia ja 57 syöttöä eli yhteensä 88 tehopistettä. Filippi on pelannut 45 KHL:n pudotuspelien ottelua. Näissä otteluissa hän on tehnyt yhdeksän maalia ja seitsemän syöttöä eli yhteensä 16 tehopistettä. Kaikki uran tilastot päivitetty 15. tammikuuta 2025. == Lähteet == Luokka:Tšekkiläiset jääkiekkoilijat Luokka:Vuonna 1992 syntyneet Luokka:Elävät henkilöt
Puolan Superliiga

Puolan Superliiga tai sponsoroitua nimeä käyttäem Orlen Superliiga on Puolan käsipallon pääsarja. Sarjassa pelaa 14 joukkuetta, ja sitä pelataan syyskuusta toukokuuhun. Sarja on perustettu vuonna 1956, ja hallitseva mestari on Wisła Płock. == Lähteet == == Aiheesta muualla == * Puolan käsipalloliiton sivusto Luokka:Puolan urheilu
Palojärvi (Suodenniemi)

Palojärvi on keskikokoinen Karvianjoen vesistöön kuuluva järvi Pirkanmaalla Sastamalan Suodenniemellä. == Maantietoa == Palojärven pinta-ala on 24,48 hehtaaria, pituus 1,6 kilometriä ja leveys 320 metriä sekä rantaviivan pituus 3,4 kilometriä . Järvessä ei ole saaria. Järven etelälahti on kahden jyrkänteen välissä. Järven läntinen ranta on osittain kivikkoa, ja itäinen ranta pääosin jyrkännettä. Pohjoisosassa on jonkin verran vapaa-ajan asuntoja. Seututie 259 kulkee järven itäpuolella kaakkois-luodesuunnassa. == Vesistösuhteet == Järvi sijaitsee Karvianjoen vesistössä (vesistöaluetunnus 36) Lassilanjoen valuma-alueen (36.09) Karhijärven alueella (36.092). Palojärven järvinumero on 36.092.1.007. Vedenpinnan korkeus on 59,7 metriä mpy. Yhdessä Miekkajärven ja Lavijärven kanssa Palojärvi on osa järviketjua Suodenniemeltä Laviaan. Vetensä Palojärvi saa Suodenjärvestä, josta vesi virtaa noin 400 metriä pitkää ojaa pitkin läpi Mutimatkan. Palojärven vesi laskee lyhyen, noin 100 metriä pitkän ojan kautta Miekkajärveen. Miekkajärvestä vesi laskee edelleen Laviassa sijaitsevaan Lavijärveen ja sieltä Lavian kirkonkylän toisella puolella Karhijärveen. == Luontoarvot == Palojärvi kuuluu vulkaaniseen kallioruhjeen linjaan, ja järveä ympäröivät kalliot ja jyrkänteet ovat entisiä tulivuoria. Järven itäisellä rannalla sijaitsevalla Pirulanvuorella on Suodenniemen Lions Clubin rakennuttama näkötorni, josta voi katsella muun muassa Palojärvelle. Palojärvi kuuluu Suodenniemen seitsemän järven retkeilyreittiin. == Lähteet == Luokka:Suodenniemen järvet Luokka:Lassilanjoen valuma-alue
Gösta Söderholm

Gustaf Reinhold (Gösta) Söderholm (8. marraskuuta 1886 Turku – 29. heinäkuuta 1944 Turku) oli suomalainen kauppatieteilijä ja professori. ==Henkilöhistoria== Söderholmin vanhemmat olivat kauppias Johan Reinhold Söderholm ja Susanna Gustava Lindgren ja puoliso vuodesta 1932 Helga Elise Falck. Söderholm tuli ylioppilaaksi 1905 ja valmistui filosofian kandidaatiksi 1911. Hän opiskeli kauppakorkeakoulussa Berliinissä 1913–1914. Söderholm toimi ensin Pellervo-seuran ja Paristen Kalkin palveluksessa ja sitten Åbo Akademissa kauppatekniikan vt. professorina 1927–1944 ja yliopiston vararehtorina 1928–1944. Hän oli myös A. Ahlström -yhtiön lisätyn hallituksen jäsen ja Hufvudstadsbladet-lehden kirjapainoyhtiön johtokunnan jäsen ja toimi tilintarkastajana vuodesta 1916 aina vuoteen 1944 asti. (ei-vapaa) ==Julkaisuja== * Kalkki maanviljelyksessä, Turku: 1912, 40 s. == Lähteet == Luokka:Suomalaiset professorit Luokka:Åbo Akademin professorit Luokka:Suomalaiset kauppatieteilijät Luokka:Vuonna 1886 syntyneet Luokka:Vuonna 1944 kuolleet
Otto Pukk

Otto Richard Pukk (s. 1978) on virolainen yritysjohtaja.Incap Oyj: Otto Pukk on nimitetty Incap-konsernin toimitusjohtajaksi Incap 18.9.2018, viitattu 15.1.2025Incap Oyj: Johdon liiketoimet – Otto Pukk Arvopaperi 23.2.2024, viitattu 15.1.2025Rivo Sarapik, Eesti parimaks juhiks valiti Otto Richard Pukk Äripäev 4.9.2020, viitattu 15.1.2025 Hän on oppiarvoltaan kauppatieteiden maisteri. Pukk aloitti työskentelyn Incapissa vuonna 2015 ja sai nimityksen sen toimitusjohtajaksi syyskuussa 2018.Otto Pukk MarketScreener, viitattu 15.1.2025 Hänet valittiin vuoden 2020 parhaaksi virolaiseksi johtajaksi. == Lähteet == Luokka:Virolaiset liikemiehet Luokka:Vuonna 1978 syntyneet Luokka:Elävät henkilöt
Max Kurzweil

Maximilian Franz Viktor Zdenko Marie Kurzweil (13. lokakuuta 1867 Bisenz - 9. toukokuuta 1916 Wien) oli itävaltalainen taidemaalari ja -graafikko. http://www.deutsche-biographie.de/sfz68616.html?language=de#ndbcontent http://onpaper.art/maximilian-kurzweil ==Elämäkertaa == Max Kurzweil syntyi Määrissä, nykyisen Tšekin alueella varakkaaseen teollisuusyrittäjäperheeseen. Poika saattoi kasvaa vailla rahahuolia. Taiteilijauransa Kurzweil aloitti opinnoilla Wienin taideakatemiassa. Vuonna lähti Ranskaan ja jatkoi opintojaan Académie Julianissa. http://www.apollo-magazine.com/art-diary/max-kurzweil- light-and-shadow/ Vuonna 1894 Kurzweil teki maalausmatkan Bretagneen. Siellä hän tapasi tulevan vaimonsa Marie-Josephine Marthe Guyot`n. Samana vuonna hänen töitään oli Pariisin Salongissa, missä sai hyvät arvostelut Bretagnessa tekemistään maalauksista. Maalaukset kuvailivat Bretagnen maisemia sekä maalaisten elämää. Avioliiton hän solmi vuonna 1895. Wienin Künstlerhaus otti Kurzweilin jäsenekseen vuonna 1897. Aluksi hänen työnsä muistuttivat ranskalaista impressionismia, mutta vähitellen hän alkoli löytää omaa tyyliään. Hän oli innokkaasti mukana Wienin taidemaailmassa ja oli mukana perustamassa Wienin Secessionia, mikä oli itävaltalainen muunnos jugendtyylistä. Tähän aikaan hän kiinnostui myös japanilaisista puupiirroksista ja otti niistä vaikutteita töihinsä. http://www.arsmundi.de/en/artists/kurzweil-max/ Kurzweilin töissä näkyy avoimuus eri tyyleille. Hän oli naturalisti, imrpessionisti, symbolisti ja viimeisinä aikoinaan hän alkoi lähestyä ekspressionismia. Naismuotokuvissaan hän osoittaa tuntevansa ihmisen sielua. http://www.belvedere.at/en/max- kurzweil-light-and-shadow Henkilönä Kurzweil oli epätasapainoinen. Hänen mielialansa vaihtelivat innostuksesta ja intohimosta suureen masennukseen. Ensimmäinen maailmansota erotti hänet ranskalaisesta vaimostaan, mikä masensi. Hänellä oli oppilas, Helena Hager, josta tuli hänen rakastajattarensa. Kurzweil ja Hager tekivät yhdessä itsemurhan vuonna 1916. == Viitteet == == Lisää aiheesta == * http://www.artnet.com/artists/max-kurzweil/ Luokka: Itävaltalaiset taidemaalarit Luokka: Vuonna 1867 syntyneet Luokka: Vuonna 1916 kuolleet
Alfa-sukupolvi

Alfa-sukupolvi () on sukupolvi, joka koostuu 2010-luvun alusta lähtien syntyneistä henkilöistä. Termin loi australialainen Mark McCrindle vuonna 2008. Alfa-sukupolvi on ensimmäinen sukupolvi, joka on syntynyt kokonaan 2000-luvulla. Alfa-sukupolven edustajat ovat kasvaneet digitaalisen teknologian ja sosiaalisen median aikakaudella. He ovat Z-sukupolven seuraajia ja beeta-sukupolven edeltäjiä. Heitä pidetään teknologisesti kehittyneimpänä sukupolvena tähän mennessä. == Määritelmä == Alfa-sukupolveen kuuluvat yleisesti vuosien 2010–2024 välillä syntyneet henkilöt. Kuitenkin tarkoista vuosiluvuista on eriäviä näkemyksiä tutkijoiden keskuudessa. == Katso myös == * Z-sukupolvi * Y-sukupolvi == Lähteet == Luokka:Sukupolvet
Beeta-sukupolvi

Beta-sukupolvi () on sukupolvi, joka koostuu vuodesta 2025 alkaen syntyneistä henkilöistä. Termin loi australialainen tutkimusyhtiö McCrindle jatkaen kreikkalaisten aakkosten käyttöä sukupolvien nimeämisessä Alfa-sukupolven jälkeen. Beta-sukupolven edustajat ovat nuorempien milleniaalien ja vanhempien Z-sukupolven edustajien lapsia. Sukupolven odotetaan muodostavan 16 % maailman väestöstä vuoteen 2035 mennessä. == Määritelmä == Beta-sukupolveen kuuluvat vuosien 2025–2039 välillä syntyneet henkilöt McCrindlen määritelmän mukaan. Monet sukupolven edustajista tulevat todennäköisesti elämään 2100-luvulle asti. == Ominaispiirteet == Beta-sukupolvi tulee McCrindlen mukaan kokemaan tekoälyn ja automaation vaikutukset elämän kaikilla osa-alueilla aiempia sukupolvia voimakkaammin. == Katso myös == * Alfa-sukupolvi * Z-sukupolvi * Y-sukupolvi == Lähteet == Luokka:Sukupolvet
Trypofobia

Trypofobia (kreik. τρύπα, trypa "reikä" ja φόβος, phobos "pelko") eli reikäpelko tai reikä- ja rykelmäkammo on epävirallinen fobia, joka ilmenee pelkona tai voimakkaana epämukavuutena nähdessä reiällisiä tai rykelmiä sisältäviä pintoja ja kuvioita. Tutkimusten mukaan noin 10-18 % aikuisväestöstä kokee jonkinasteista ahdistusta nähdessään pienten reikien rykelmiä. Vaikka trypofobiaa ei ole virallisesti listattu DSM- tai ICD- luokituksissa, se täyttää DSM-5:n määrittelemät spesifisen fobian kriteerit. ICD-11 mahdollistaa myös epätavallisten fobioiden luokittelun, johon trypofobia voisi sisältyä. == Oireet == Trypofobian oireet voivat vaihdella lievästä epämukavuudesta voimakkaisiin reaktioihin. Tyypillisimpiä reaktioita reikien ja rykelmien näkemiseen ovat hikoilu, pahoinvointi ja vilunväristykset. Vakavammissa tapauksissa henkilö voi kokea jalkojen heikkouden tunnetta tai saada paniikkikohtauksen. Joillakin voi ilmetä myös voimakas tunne siitä, että he ikään kuin tippuisivat tai hukkuisivat edessään oleviin reikiin. == Laukaisevat tekijät == Trypofobiaa voivat laukaista useat erilaiset luonnolliset ja keinotekoiset kohteet. Yleisiä laukaisevia tekijöitä ovat esimerkiksi ampiaispesät, korallit ja reikäjuustot. Myös erilaiset ihovauriot ja mustekalan lonkerot saattavat aiheuttaa voimakkaan reaktion. Trypofobiasta kärsivät ihmiset voivat reagoida myös arkipäiväisiin asioihin kuten tien keskellä oleviin koloihin tai kivien pintarakenteisiin. == Historia ja alkuperä == Trypofobia on saanut laajempaa tunnettuutta internetin myötä. Vuonna 2013 julkaistu ensimmäinen tieteellinen tutkimus johti satoihin uutisartikkeleihin ja keskusteluihin sosiaalisessa mediassa. Tutkimusten mukaan jopa 64 prosenttia trypofobiasta kärsivistä on tutustunut ilmiöön internetin tai sosiaalisen median kautta. Vaikka trypofobia on saanut paljon huomiota sosiaalisessa mediassa, sitä ei voida selittää pelkästään internetilmiönä. Monet yli 50-vuotiaat trypofobiasta kärsivät henkilöt ovat raportoineet kokeneensa oireita jo 1970- ja 1980-luvuilla. Lisäksi tutkimukset osoittavat, että neljännes trypofoobikoista ei ole koskaan kuullut tilasta, mikä viittaa sen olevan ainakin osittain luontainen reaktio. Trypofobialle on esitetty evolutiivisia selityksiä. Trypofobisia reaktioita aiheuttavien kuvioiden on havaittu muistuttavan myrkyllisten eläinten varoitusväritystä sekä ihosairauksien aiheuttamia muutoksia. == Katso myös == * Fobia * Ahdistuneisuushäiriö == Lähteet == Luokka:Fobiat
Elizabeth Andrews

Elizabeth Andrews (1882–1960) oli walesilainen poliittinen aktivisti, suffragetti ja sosialisti. Hän toimi Labour-puolueen ensimmäisenä naisjärjestäjänä Walesissa ja oli yksi Britannian ensimmäisistä naispuolisista rauhantuomareista. Andrews tunnetaan erityisesti työväenluokan naisten ja lasten oikeuksien puolestapuhujana. Andrews syntyi köyhään kaivostyöläisperheeseen Hirwaunissa ja joutui jättämään koulun 13-vuotiaana työskennelläkseen ompelijana. Muutettuaan Rhonddaan 26-vuotiaana hän alkoi aktiivisesti ajaa yhteiskunnallisia uudistuksia. Hän kampanjoi erityisesti kaivostyöläisten pesutilojen puolesta ja perusti äitiys- ja lastenneuvoloita aikana ennen NHS:ää. Andrews tunnettiin motostaan "Educate, Agitate, Organise" (Kouluta, Agitoi, Organisoi) ja häntä kutsuttiin nimellä "Our Elizabeth". == Katso myös == * Naisasialiike == Lähteet == Luokka:Walesilaiset poliitikot
Strömsnäsbruk

Strömsnäsbruk on taajama Markarydin kunnassa Kronobergin läänissä Smålannin historiallisessa maakunnassa Ruotsissa. Taajamassa oli 2 216 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Markarydin kunta
Dals Rostock

Dals Rostock on taajama Mellerudin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 775 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Mellerudin kunta
Åsensbruk

Åsensbruk on taajama Mellerudin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 620 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Mellerudin kunta
Mantorp

Mantorp on taajama Mjölbyn kunnassa Itä-Götanmaan läänissä samannimisessä historiallisessa maakunnassa Ruotsissa. Taajamassa oli 4 260 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Mjölbyn kunta
Väderstad

Väderstad on taajama Mjölbyn kunnassa Itä-Götanmaan läänissä samannimisessä historiallisessa maakunnassa Ruotsissa. Taajamassa oli 544 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Mjölbyn kunta
Spångsholm

Spångsholm on taajama Mjölbyn kunnassa Itä-Götanmaan läänissä samannimisessä historiallisessa maakunnassa Ruotsissa. Taajamassa oli 282 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Mjölbyn kunta
Sya

Sya on taajama Mjölbyn kunnassa Itä-Götanmaan läänissä samannimisessä historiallisessa maakunnassa Ruotsissa. Taajamassa oli 287 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Mjölbyn kunta
Hogstad

Hogstad on taajama Mjölbyn kunnassa Itä-Götanmaan läänissä samannimisessä historiallisessa maakunnassa Ruotsissa. Taajamassa oli 252 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Mjölbyn kunta
Józef Piłsudskin liikuntatieteellinen yliopisto

Józef Piłsudskin liikuntatieteellinen yliopisto, virallisesti Józef Piłsudskin liikuntatieteellinen yliopisto Varsovassa (), on puolalainen julkinen yliopisto. Päätös yliopiston perustamisesta tehtiin 15. helmikuuta 1927. Kokouksessa oli paikalla marsalkka Józef Piłsudski, jonka mukaan yliopisto on myös nimetty. Opetus yliopistossa alkoi marraskuussa 1929. Yliopisto kirjastoineen ja laboratorioineen tuhoutui käytännössä täysin toisen maailmansodan aikana, mutta sodan jälkeen Puolan hallitus teki päätöksen rakentaa yliopisto uudelleen. Vuonna 1949 sen nimeksi vaihdettiin Kenraaliluutnantti Karol Świerczewskin liikuntatieteellinen yliopisto. Kommunistihallinnon kaaduttua alkuperäinen nimi palautettiin Puolan parlamentin alahuoneen päätöksellä 8. kesäkuuta 1990. Hallinnollisesti yliopisto on jaettu kahteen tiedekuntaan: kuntoutuksen ja liikunan opetuksen tiedekuntiin. Opetusta tarjotaan kandidaati-, maisteri- ja tohtoritasolla. Opetuskieli on puola. Vuonna 2023 yliopistossa opiskeli Puolan tilastokeskuksen mukaan 4070 opiskelijaa. Vuonna 2024 yliopiston rehtoriksi valittiin Bartosz Molik. Hänen kautensa kestää neljä vuotta ja hän oli ainoa ehdokas. == Lähteet == Luokka:Puolan yliopistot ja korkeakoulut liikuntatieteellinen yliopisto
Sofia Rönnegård

Maria Sofia Margareta Rönnegård (s. 20. heinäkuuta 1974 Malung) on ruotsalainen näyttelijä. Hän opiskeli Tukholman teatterikorkeakoulussa vuosina 1994–1998 ja on sen jälkeen näytellyt teatterissa, televisiossa ja elokuvissa. ==Rooleja== * Rosan elämää (2005) – Rosan opettaja * Ennen kuolemaa (2017) – Rakel ==Lähteet== ==Aiheesta muualla== Luokka:Ruotsalaiset näyttelijät Luokka:Vuonna 1974 syntyneet Luokka:Elävät henkilöt
Hugo Hasslo

Fritz Hugo Hasslo (16. toukokuuta 1911 Lysekil – 20. tammikuuta 1994 Tukholma) oli ruotsalainen oopperalaulaja. Hän oli äänialaltaan baritoni ja kiinnitettynä Tukholman oopperaan vuosina 1946–1964. Siellä hän tulkitsi erityisesti italialaisia oopperoita. ==Lähteet== ==Aiheesta muualla== Luokka:Ruotsalaiset baritonit Luokka:Vuonna 1911 syntyneet Luokka:Vuonna 1994 kuolleet
Helsingin Normaalilyseon Turnarit

Helsingin Normaalilyseon Turnarit (aik. Helsingin Alkeisopiston Turnarit) on vuonna 1878 perustettu helsinkiläinen voimisteluseura. Seura on Suomen vanhin suomenkielinen voimistelun ja urheilun yleisseura. Seuran perustaja on Ivar Wilskman. Seura toimi aluksi nimellä Helsingin Alkeisopiston Turnarit ja seura on tunnettu vuodesta 1887 lähtien nykyisellä nimellään. Kuuluisia seuran urheilijoita ovat muun muassa olympiamitalistit Armas Taipale, Eino Saastamoinen ja Paavo Johansson. == Lähteet == Luokka:Suomalaiset voimisteluseurat Luokka:Helsinkiläiset urheiluseurat Luokka:Vuonna 1878 perustetut urheiluseurat